**OSNOVNA ŠKOLA RUNOVIĆ**

Runović 211, 21261 Runovići

**OIB:** 33906560969

**Razina 31-**proračunski korisnik JLP(R)S

**RKDP:** 12173

**BILJEŠKE UZ TEMELJNE FINANCIJSKE IZVJEŠTAJE**

01.01.2024.-31.12.2024.god

.

Na osnovu Pravilnika o financijskom izvještavanju u proračunskom računovodstvu prilažemo sljedeće bilješke uz financijske izvještaje za razdoblje od 1.1.2024.-31.12.2024.godine.

* Obrazac **PR-RAS**

Prihodi u 2024.godini veći su od prihoda u 2023.god. zbog povećanja koeficijenata za obračun plaće od ožujka 2024.godine prema odluci Vlade RH, a radi usklađivanja sa ostalim zemljama EU.

Iz istih razloga veći su i rashodi poslovanja.

Ukupni prihodi i primici iznose 790.810,48 €, ukupni rashodi i izdaci iznose 779.015,93 €. Višak prihoda od poslovanja u 2024. god. iznosi 11.794,55 €, a ukupni manjak prihoda od nefinancijske imovine u 2024. iznosi 9.460,57 €, što rezultira ukupnim viškom prihoda poslovanja u iznosu od 2.333,98 €.

Tekuće pomoći proračunskim korisnicima proračuna JLP(R)S iz državnog proračuna za ukupne rashode za zaposlene iznosi (636) 690.025,41 €.

Tekuće pomoći proračunskim korisnicima iz proračuna za financiranje rashoda djelatnosti-Splitsko-dalmatinska županija iznose (671) 70.254,71 €.

Prihod od pruženih usluga-najam stana PŠ Sebišina iznosi 119,40 €.

Iz projekta BioMOZAIK Krš i More ostvarili smo zajedno sa nacionalnim sredstvima i neizravnim troškovima prihod u iznosu od 29.600,97 €, (25.160,85 € EU sredstva, 4.440,12 € nacionalna sredstva). Projekt je završen uspješno, nabavili smo u ovoj godini namještaj za vanjski STEM vrt, napravljena je vanjska učionica, kupljene su biljke i stabla za „Rajski vrt“. Svi ovi projekti osmišljeni su u sklopu BioMOZAIK-a te uspješno privedeni kraju. Isplaćeni su ugovori o djelu za osobe koje su nosile cijeli projekt te su podmireni svi troškovi koji su planirani u sklopu istoga.

U sklopu BioMOZAIK-a također su naše predstavnice sudjelovale na radionicama „Aktivno građanstvo i poduzetništvo“ te je pokrenut Crowdfunding za izgradnju nadstrešnice preko platforme „GO GET FUNDING“ i prikupljeno je samo 508,59 € pa je taj novac preusmjeren na kupnju biljaka i stabala te vrtnog alata za vanjski školski vrt pošto je daleko od iznosa koji je potreban za izgradnju čvrste nadstrešnice.

U 2024.god. primili smo donacije od pravnih i fizičkih osoba u iznosu od 300,00 € za nabavu lektirnih naslova za našu knjižnicu te su sredstva utrošena namjenski kako bismo obogatili knjižnični fond.

Materijalni rashodi poslovanja (32) iznose 131.101,63 €.

Rashodi za nabavu nefinancijske imovine (4) iznose 9.460,57 €; utrošeni su za nabavu knjiga, lektirnih naslova, udžbenika, ručnih alata i namještaja-betonski stolovi i klupe, za opremanje vanjske STEM učionice kroz EU projekt BioMOZAIK KRŠ I MORE.

* Obrazac **BILANCA**

Stanje bilance na dan 31.12.2024.godine:

* Ukupna imovina je 327.806,21 €
* Nefinancijska imovina je 255.893,89 €
* Financijska imovina je 71.912,32 €
* Ukupne obveze i vlastiti izvori su 327.806,21 €
* Kontinuirani rashodi budućih razdoblja iznose 55.820,25 €.

Vrijednost proizvedene dugotrajne imovine veća je od protekle godine zbog novonabavljene imovine, te knjiženja imovine od CARNET-a koja se vodila vanbilančno.

Iz projekta „Iz kamena nikli u kamen ponikli“ dobili smo 2.440,00 € koje nismo potrošili u 2024., te smo za psihodijagnostička sredstva dobili 1.uplatu u iznosu od 3.513,00 € koje ćemo utrošili kad dobijemo drugi dio uplate.

**VANBILANČNE EVIDENCIJE:**

U vanbilančnim evidencijama vodila se oprema u vrijednosti 51.933,54 € koju smo tijekom 2023.godine dobili na korištenje od CARNETA u sklopu II. faze programa“ e-Škole: Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće “Grupa 8, br. 182-100-930/23 od 26.7.2023. godine.

U 2024.god. isknjižili smo 51.933,54 € imovine koju smo vodili vanbilančno radi toga što je ta oprema prešla u vlasništvo naše škole po uputi od CARNET-a pa je stanje na kraju 2024.godine 0.

* Obrazac **RAS- FUNKCIJSKI**

Izvještaj o rashodima prema funkcijskoj klasifikaciji predstavlja ukupni rashod škole u obrazovanju u iznosu od 788.476,50 € te je u usporedbi sa 2023.godinom došlo do povećanja za 1,248 %. Od ukupnog iznosa na osnovno obrazovanje odnosi se 713.041,86 €, a na dodatne usluge u obrazovanju odnosi se 75.434,64 €.

* Obrazac **OBVEZE**

Stanje obveza na dan 1.1.2024.godine iznosi 82.323,44 € koje su podmirene u izvještajnom razdoblju.

Stanje obveza na kraju izvještajnog razdoblja iznosi 69.373,44 €, a odnose se na nedospjele obveze za :

* Obveze za zaposlene **(231**) 54.483,06 €
* Obveze za materijalne rashode **(232)** 9.281,55 €
* Obveze za financijske rashode **(234)** 61,95 €
* Ostale tekuće obveze **(239)** 5.546,88 €
* Obveze za nabavu nefinancijske imovine **(24)** 0,00 €
* Obrazac **P-VRIO**

Što se tiče promjena u vrijednosti i obujmu imovine ona se povećala za 56.682,30 € što je jednako vrijednosti opreme koju smo dobili od CARNET-a na korištenje i vodili je u vanbilančnim evidencijama te je sada prebačena u vlasništvo škole, vrijednosti opreme dobivene od CARNET-a u 2024.god.koja je odmah knjižena na vlasništvo škole prema uputi od CARNET-a; te 35 microbitova koje smo dobili od Rotary Internacional District Cluba Zagreb.

